12怪盜|發行商北美宣傳照竟然得11人 鏡粉轟求其:一個不能少
MIRROR早前完成美加巡唱,目前12子正忙於籌備明日(1日)的新加坡演唱會,與此同時他們主演的電影《12怪盜》一樣向世界出發,近日在北美等地上畫。由於今次是MIRROR首次全員出演的電影,他們對此片都非常重視,月初輪住去謝票,出席逾400場謝票場!
近日電影在北美上畫,負責發行的公司就在社交平台公布有關消息,不過一張宣傳照就引起鏡粉憤怒!因為該宣傳照上,數來數去只得11人,說好的「12怪盜」呢?認真一看,原來是少了陳卓賢(Ian)。
一班Hellosss(Ian fans)都非常不滿,在該貼文下留言,問有關方面揀相及製作宣傳照時為何不睇清楚,芸芸劇照中揀一張不齊人的,又質疑出錯後又為何不更正。他們說:「真係like唔落!點解得11人?怪盜Ian去咗邊?係好大嘅錯誤!!! 唔該快啲換相😢🙏🏻」、「Let's play hide & seek first😅一開始就玩捉Ian 😍😂」、「12怪盜定11怪盜???明明有好多相都齊12個人,點解要用呢張?」、「12-1 仲係唔係Mirror 😢」、「不如改名叫11怪盜,宣傳海報都可以少左一個😮💨」、「套戲唔係講團魂咩?連poster唔齊人都唔發現」、「一個都不能少」
另外也有鏡粉嘗試搞笑,問Ian是不是在鏡頭後負責揸機,亦有人引用了團歌《WE ARE》歌詞,說:「Ian話佢嚟緊!」,以及說今次名副其實是「少了Ian(小鳥依人)。」